Kensonenn rakfriet

Er yezhoniezh e vez implijet an termen kensonenn rakfriet pe stankenn rakfriet (saoz.: prenasalized consonant pe prenasalised stop) war dachenn ar fonetik hag ar fonologiezh evit komz eus un heuliad kensonennel ennañ ur gensonenn fri mui ur stankenn hag a dalvez da sonenn unvan kentoc'h evit div sonenn renk-ouzh-renk e-keñver framm fonologel ur yezh bennak. 

E fidjieg, da skouer, n'hall e rank bezañ dielfennet an heuliadoù [mb, nd, ŋɡ] evel fonemennoù unvan kentoc'h evit ur gensonenn dre fri mui ur gensonenn dre serriñ rak n'eus er yezh-se stankenn mouezhiet ebet.

Alies, daoust ha ma n'eo ket dre ret atav, e vez gant an div elfenn kensonennel an hevelep lec'h distagañ, da skouer:

 Diweuz: [mb]
 Dent: [nd]
 Gouel: [ŋɡ]

Kavet e vez stank kensonennoù rakfriet er yezhoù bantouek hag ivez e meur a familh yezhoù all dre Afrika a-bezh hag e lec'hioù all dre ar bed, da skouer e meur a yezh komzet en Aostralia hag e sinhaleg hag e diveheg. 

Gwelit ivez:
Lec'h distagañ
Kensonenn

Rakfriadur
Rakfriadur
Rakfriadur